ฮั่งเส็งปิดเช้าพุ่ง 338.20 จุด ขานรับตัวเลขจ้างงานสหรัฐสดใส
ฮั่งเส็งปิดเช้าพุ่ง 338.20 จุด ขานรับตัวเลขจ้างงานสหรัฐสดใส

11 ก.ค. 2559

ดัชนีฮั่งเส็งตลาดหุ้นฮ่องกงปิดเช้าพุ่งขึ้น โดยดัชนีฮั่งเส็งเพิ่มขึ้น 338.20 จุด หรือ 1.64% ปิดภาคเช้าที่ 20,902.37 จุด เนื่องจากนักลงทุนมีมุมมองบวกต่อเศรษฐกิจสหรัฐ หลังสหรัฐเผยตัวเลขการจ้างงานที่สูงเกินคาด
ทั้งนี้ กระทรวงแรงงานสหรัฐรายงานว่า ตัวเลขการจ้างงานนอกภาคเกษตรพุ่งขึ้น 287,000 ตำแหน่งในเดือนมิ.ย. จากระดับ 38,000 ตำแหน่งในเดือนพ.ค. ขณะที่นักวิเคราะห์คาดการณ์ก่อนหน้านี้ว่า การจ้างงานจะเพิ่มขึ้นเพียง 175,000 ตำแหน่งในเดือนมิ.ย.